sagorsarker/bangla-wikipedia huggingface dataset:
মুদ্রা বাজার

মুদ্রা বাজার হলো বিশ্বব্যাপী স্বল্পকালীন ঋণ আদান প্রদানের একটি ক্ষেত্র। বিশ্বব্যাপী আর্থিক ক্ষেত্রের প্রয়োজনে এখান থেকেই নগদ টাকার যোগান বজায় রাখা হয়। মুদ্রা বাজার হলো এমন একটি স্থান যেখানে স্বল্পমেয়াদী দায় যেমন, সম্পত্তি পত্র, [ব্যবসায়ীক দলিল এবং ব্যাঙ্কের স্বীকৃতি প্রভৃতি কেনা-বেচা হয়ে থাকে।
আর্থিক সংস্থা এবং ব্যবহারকারী যারা টাকা ও ঋণ প্রভৃতি গ্রহণ ও প্রদানে ইচ্ছুক তাদের নিয়েই টাকার বাজার গঠিত হয়. অংশগ্রহণকারীরা স্বল্প সময়ের জন্য ঋণ গ্রহণ ও প্রদান করে থাকে, সাধারনত ১২ মাসের সময়কাল পর্যন্ত অথবা ১২ মাসের চেয়ে কম সময়কালীন। পুঁজির বাজারের সঙ্গে বৈপরিত্য হলো যেখানে মুচলেখা(বন্ড) এবং শেয়ারপত্র(ইক্যুইটি) প্রভৃতির মাধ্যমে দীর্ঘমেয়াদী তহবিল সংগ্রহ করা হয়ে থাকে।
মুদ্রা বাজারের প্রধান বিষয়বস্তু হলো, ব্যাঙ্কগুলির নিজেদের মধ্যে ব্যবসায়ীক দলিলের আদান-প্রদানের, পুন:ক্রয় চুক্তি এবং সমজাতীয় আদান-প্রদানের ভিত্তিতে ঋণ প্রদান ও গ্রহণ হয়ে থাকে এই ক্ষেত্রের দলিলাদি বেশির ভাগ সময়েই (আরোপিত মূল্যের ভিত্তিতে) চিন্হিত হয়, যা প্রতিটি শর্ত ও মুদ্রার জন্য লন্ডন ইন্টারব্যাঙ্ক অফারড রেট (LIBOR) ভিত্তিক।
GMAC-এর মতো আর্থিক সংস্থাগুলি, কোনো একটি গোষ্ঠির নিকট বিশাল অঙ্কের উপযুক্ত সম্পদ ভিত্তিক ব্যবসায়ীক দলিল (ABCP) বন্ধক(আইন) রেখে নিজেদের তহবিল সংগ্রহ করে। উপযুক্ত সম্পদের উদাহরণ হলো, পরিবহন ঋণ, ক্রেডিট কার্ড থেকে সম্ভাব্য আয়, বাসস্থান/ব্যবসায়ীক সম্পত্তি বন্ধকী ঋণ, বন্ধকী সম্পদের দলিল এবং অন্যান্য আর্থিক সম্পদ ইত্যাদি। ঋণ পরিশোধের নির্ভরযোগ্যতার মান উচ্চ এমন কিছু বৃহদ সংস্থা, যেমন জেনারল ইলেকট্রিক তাদের নিজস্ব ঋণের জন্য ব্যবসায়ীক দলিল প্রদান করে থাকে. অন্যান্য বৃহদ ব্যবসায়ীক সংস্থাগুলি তাদের জন্য ব্যাঙ্ক থেকে ব্যবসায়ীক দলিলের ব্যবস্থা করে।
মার্কিন যুক্তরাষ্ট্রে, সংযুক্ত, প্রাদেশিক এবং আঞ্চলিক সরকারগুলি প্রত্যেকেই তহবিল সংগ্রহের প্রয়োজনে এই ধরনের দলিল দাখিল করে থাকে. মার্কিন সরকারি ঋণ-এর প্রয়োজনে তহবিল সংগ্রহের জন্য প্রাদেশিক ও আঞ্চলিক প্রশাসন মিউনিসিপ্যাল দলিল এবং US কোষাগার, ট্রেসারি বিল দাখিল করে.
সোনম কাপুর

সোনম কাপুর (; ) (জন্ম: ৯ই জুন, ১৯৮৫) ভারতের মহারাষ্ট্রের মুম্বই শহরে জন্মগ্রহণ করেন। তিনি একজন ভারতীয় অভিনেত্রী যিনি বলিউডের তৈরী চলচ্চিত্রে অভিনয় করেন।
সোনম কাপুর অনিল কাপুর এবং সুনিতা কাপুর এর কন্যা। তিনি চলচ্চিত্র নির্মাতা সুরিন্দর কাপুরের নাতনি।তিনি প্রযোজক বনি কাপুর, অভিনেতা সঞ্জয় কাপুর এবং সন্দীপ সন্দীপ মারওয়াহ-এর ভাইঝি। তিন ভাইবোনের মধ্যে সোনাম সবচেয়ে বড়; তার পরে রয়েছেন বোন রিয়া এবং ভাই হর্ষবর্ধন।
তিনি ইস্ট লন্ডন বিশ্ববিদ্যালয়ে পড়াশোনা করেছেন এবং ইউনাইটেড ওয়ার্ল্ড কলেজ অফ সাউথ ইস্ট এশিয়ায় নিজের নাম নথিভুক্ত করিয়েছিলেন আন্তর্জাতিক ব্যাকালোরিয়েটের জন্য। পরে সোনাম মুম্বই বিশ্ববিদ্যালয় থেকে স্নাতক হন। তার প্রধান বিষয় ছিলো রাষ্ট্রবিজ্ঞান এবং অর্থনীতি। তিনি ইংরেজি, হিন্দি এবং পঞ্জাবী ভাষায় কথা বলতে দক্ষ। তিনি ভারতীয় শাস্ত্রীয় নৃত্য এবং বিভিন্ন ল্যাটিন নৃত্যে প্রশিক্ষণ নিয়েছেন।
২০১৮ সালের ৮ মে তিনি ব্যবসায়ী আনন্দ আহুজার সাথে বিবাহবন্ধনে আবদ্ধ হন।
অভিনয়জীবন শুরু করার আগে সোনম সঞ্জয় লীলা বনসলির সহকারী হিসেবে কাজ করতেন। "ব্ল্যাক" (২০০৫) ছবিটি তৈরি হওয়ার সময় তিনি সহযোগীর ভূমিকায় ছিলেন। বড় পর্দায় তিনি আত্মপ্রকাশ করেন রণবীর কাপুরের সঙ্গে বনসলির "সাওয়ারিয়া" (২০০৭) ছবিতে, যা বক্স অফিসে খুব ভালো ফল করেনি। তবে বেশিরভাগ সমালোচক তার অভিনয়ের প্রশংসা করেছিলেন।
২০০৯ সালে সোনম অভিষেক বচ্চনের বিপরীতে রাকেশ ওমপ্রকাশ মেহেরার "দিল্লি ৬" -এ অভিনয় করেন। ছবিটি সমালোচকদের কাছ থেকে মিশ্র সমালোচনা পায় কিন্তু সোনামের অভিনয় উচ্চপ্রশংসিত হয়েছে। সমালোচক রাজীব মাসান্দের মতে, "দিল্লি ৬-এ সোনম নতুন করে আবিষ্কৃত হয়েছেন। তিনি প্রতিভাবান অভিনেত্রী যিনি তার সহজাত অভিনয় ক্ষমতার সাহায্যে স্বতস্ফুর্ত অভিনয় করেছেন, যদিও তার ভূমিকাটি তথাকথিত মুখ্য অভিনেত্রীর ছিলো না।"
২০১০ সালে সোনম পুনিত মালহোত্রার "আই হেইট লাভ স্টোরিজ" -এ ইমরান খানের বিপরীতে অভিনয় করেন । ছবিটি সোনমের প্রথম বক্স অফিস সাফল্য। এ বছর তিনি অভয় দেওলের বিপরীতে আয়েশা ছবিতে অভিনয় করেন যা মোটামুটি ব্যবসা করে।
২০১১ সালে সোনমের প্রথম ছবি থ্যাংক ইউ মাঝারি মানের ব্যবসা করলেও সমালোচকদের প্রশংসা পায় নি। এবছরই সোনম ভারতে এল ও রিয়েল এর পরিবেশক হিসেবে ৬৪তম কান চলচ্চিত্র উৎসবে অংশ নেন। সোনমের পরবর্তী ছবি শহীদ কপূরের বিপরীতে মওসম এবং অভিষেক বচ্চন, ববি দেওল ও বিপাশা বসুর সাথে দ্য ইতালীয় জব ছবির পুনঃনির্মাণ প্লেয়ার্স।
গ্র্যান্ড ফ্লিট

গ্র্যান্ড ফ্লিট বলতে প্রথম বিশ্বযুদ্ধে ব্যবহৃত ব্রিটিশ রয়েল নেভির প্রধান নৌবহরটিকে বোঝানো হয়ে থাকে।
১৯১৪ সালে ব্রিটিশ নৌ বাহিনীর ব্রিটিশ আটলান্টিক নৌ বহরকে হোম ফ্লিট নামক নৌ বহরের সাথে সংযুক্ত করে ৩৫-৪০টি প্রধান যুদ্ধ জাহাজের সমন্বয়ে গ্র্যান্ড ফ্লিট গঠিত হয়। শুরুতে এই নৌ বহরের নেতৃত্বে ছিলেন অ্যাডমিরাল স্যার জন জেলিকো। পরে অপর অ্যাডমিরাল স্যার ডেভিড বিটি গ্র্যান্ড ফ্লিটের অধিনায়ক হিসেবে নিযুক্ত হন। প্রথম বিশ্বযুদ্ধের অসম্পূর্ণ জাটল্যান্ড যুদ্ধ ছিল গ্র্যান্ড ফ্লিটের অংশ নেয়া একমাত্র নৌ যুদ্ধ।
প্রথম বিশ্বযুদ্ধের পর্দা অবনমনের পর গ্র্যান্ড ফ্লিটকে ভেঙ্গে দেয়া হয় এবং এর উপাদান সমূহ ব্যবহার করে অন্যান্য আটলান্টিক নৌ বহরের শক্তি বৃদ্ধি করা হয়।
যুদ্ধ চলাকালে গ্র্যান্ড ফ্লিটের সম্পূর্ণ শক্তি কখনওই প্রয়োগ করা হয়নি। বহরটির অনেক জাহাজকেই যুদ্ধে একত্রে অংশ নেয়া থেকে বিভিন্ন কারণে বিরত রাখা হয়েছিল; যেমন একটি কারণ হচ্ছে সময় অনুযায়ী বিভিন্ন জাহাজকে রক্ষণাবেক্ষণের জন্য বিরত রাখা হত। অপর দিকে নৌ বহরটির শক্তি ও জাহাজের সংখ্যাও স্থির ছিলনা কেননা যুদ্ধে অংশ নিয়ে কিছু নৌযান ধ্বংসপ্রাপ্ত হত ও সেগুলোর বদলে নতুন জাহাজ নির্মাণ করে বহরে যোগ করা হত। তবে সময়ের সাথে নৌ বহরটির বিস্তার বৃদ্ধি পাচ্ছিল কেননা ব্রিটিশ নৌ বাহিনী জার্মান নৌ বাহিনীর ক্রমবর্ধমান শক্তির সাথে তাল মিলিয়ে চলছিল।
গুন্টার গ্রাস

গুন্টার ভিলহেলম গ্রাস (অক্টোবর ১৬, ১৯২৭ – ১৩ এপ্রিল, ২০১৫) ছিলেন সাহিত্যে নোবেল পুরস্কার বিজয়ী জার্মান সাহিত্যিক, কবি, নাট্যকার, ভাস্কর এবং গ্রাফিক ডিজাইনার। গ্রাস ছিলেন কাশুবিয়ান আদিবাসী।
গ্রাস দুই বিশ্বযুদ্ধের মধ্যবর্তী সময়ে মুক্ত শহর ডানজিগে (বর্তমান গদানস্ক, পোল্যান্ড) জন্মগ্রহণ করেন। ১৯৪৫ সালের মে মাসে ভাপেন এসএস-এ কিশোর সৈনিক হিসেবে সংক্ষিপ্ত পরিষেবা প্রদানের পর, মার্কিন বাহিনী কর্তৃক তাকে বন্দি করে নিয়ে যাওয়া হয় এবং এপ্রিল ১৯৪৬ সালে তিনি মুক্তি পান। একজন স্টোনম্যাসন এবং ভাস্কর হিসাবে প্রশিক্ষণপ্রাপ্তির পর, তিনি ১৯৫০-এর দশকে লেখালেখি শুরু করেন। তার কথাসাহিত্যে ঘন-ঘন তার শৈশবের ড্যান্জিং শহরের উল্লেখ রয়েছে।
গ্রাস তার প্রথম উপন্যাস "দ্য টিন ড্রাম" (১৯৫৯)-এর জন্য পরিচিত হয়, যা একটি ইউরোপীয় জাদু বাস্তবতার অন্যতম শ্রেষ্ঠ লেখনী এবং দানজিগ ত্রয়ীর প্রথম অংশ যাতে "ক্যাট এ্যন্ড মাউস", ও "ডগ ইয়ার্স" অর্ন্তভূক্ত রয়েছে। তার লেখা সবসময় বামপন্থী রাজনৈতিক লেখা হিসেবে ধরা হয়ে থাকে এবং তিনি সোশ্যাল ডেমোক্রেটিক পার্টি অফ জার্মানির একজন সক্রিয় সমর্থনকারী। "দ্য টিন ড্রাম" উপন্যাসটি নিয়ে একই নামের চলচ্চিত্র নির্মাণ করা হয়েছে যা ১৯৭৯ সালে পাম ডি’অর এবং সেরা বিদেশী ভাষার চলচ্চিত্রের জন্য একাডেমি পুরস্কার অর্জন করে। সুয়েডীয় একাডেমি ১৯৯৯ সালে তাকে সাহিত্যে নোবেল পুরস্কার প্রদান করে।
গ্রাস ১৩ এপ্রিল ২০১৫ সালে লুবেক শহরে ৮৭ বছর বয়সে ফুসফুসের সংক্রমণ জনিত কারণে মৃত্যু বরণ করেন।
সোহেল রানা (অভিনেতা)

মাসুদ পারভেজ (জন্ম ২১ ফেব্রুয়ারি ১৯৪৭) একজন প্রখ্যাত বাংলাদেশী চলচ্চিত্র অভিনেতা, প্রযোজক, পরিচালক ও রাজনীতিবিদ। তিনি চলচ্চিত্রে নায়ক হিসেবে আত্মপ্রকাশ করেন সোহেল রানা নাম ধারণ করে। কিন্তু ১৯৭২ সালে মাসুদ পারভেজ নামে চলচ্চিত্র প্রযোজনা করেন। বাংলাদেশের প্রথম পূর্ণাঙ্গ মুক্তিযুদ্ধের চলচ্চিত্র ওরা ১১ জন ছবির প্রযোজক হিসেবে চলচ্চিত্র জগতে প্রবেশ করেন। এটি পরিচালনা করেন চাষী নজরুল ইসলাম। ১৯৭৩ সালে সোহেল রানা নাম ধারণ করে কাজী আনোয়ার হোসেনের বিখ্যাত কাল্পনিক চরিত্র মাসুদ রানার একটি গল্প অবলম্বনে মাসুদ রানা ছবির নায়ক হিসেবে আত্মপ্রকাশ করেন এবং একই ছবির মাধ্যমে তিনি মাসুদ পারভেজ নামে পরিচালক হিসেবেও যাত্রা শুরু করেন।এছাড়াও তিনি "বাংলাদেশ ইনসাফ পার্টি" নামক রাজনৈতিক দলের প্রতিষ্ঠাতা।
বাংলাদেশের চলচ্চিত্র শিল্পে তার অসামান্য অবদানের জন্য বাংলাদেশ সরকারের নিকট থেকে তিনি তিনবার জাতীয় চলচ্চিত্র পুরস্কার লাভ করেন। এছাড়া ২০১৯ সালে তাঁকে আজীবন সম্মাননা বিভাগে জাতীয় চলচ্চিত্র পুরস্কার প্রদান করা হয়। 
মাসুদ পারভেজের জন্ম ১৯৪৭ সালের ২১শে ফেব্রুয়ারি ঢাকাতে। তিনি শিক্ষা জীবনে একজন ছাত্রনেতা ছিলেন। ১৯৭১ সালে বাংলাদেশের স্বাধীনতা যুদ্ধের সময় ঝাপিয়ে পড়েছেন মুক্তিযুদ্ধে। তার জন্ম ঢাকাতে হলেও পৈতৃক বাসস্থান বরিশাল জেলায়। স্বাধীনতা যুদ্ধের পর তিনি বাংলাদেশ চলচ্চিত্রের সাথে যুক্ত হন, প্রযোজক ও পরিচালক হিসেবে মাসুদ পারভেজ এবং অভিনেতা হিসেবে সোহেল রানা নাম ধারণ করে।
১৯৬১ সালে ময়মনসিংহ আনন্দ মোহন কলেজের শিক্ষার্থী ছিলেন তিনি। ওই কলেজে পড়ার সময় কলেজ ছাত্রলীগের সভাপতি ছিলেন। ১৯৬৫ সালে বৃহত্তর ময়মনসিংহ ছাত্রলীগের সাধারণ সম্পাদক, ১৯৬৬ সালে পূর্ব পাকিস্তান ছাত্রলীগের এজিএস, ১৯৬৮ সালে পুরো পূর্ব পাকিস্তান ছাত্রলীগের নির্বাহী কমিটির সদস্য ছিলেন তিনি।দেশ স্বাধীন হওয়ার পর ১৯৭২ সালে ঢাকা বিশ্ববিদ্যালয়ের ছাত্র থাকাকালীন ইকবাল হলের ভিপি নির্বাচিত হন।
"মাসুদ পারভেজ" বাংলাদেশের স্বাধীনতা যুদ্ধের পরপরই বাংলাদেশের চলচ্চিত্র জগতে পা রাখেন। প্রযোজক হিসেবে প্রতিষ্ঠা করেন পারভেজ ফিল্মস এবং এই প্রতিষ্ঠানের ব্যানারে চাষী নজরুল ইসলাম এর পরিচালনায় নির্মাণ করেন বাংলাদেশের প্রথম মুক্তিযুদ্ধ ভিত্তিক পূর্ণদৈর্ঘ্য চলচ্চিত্র ওরা ১১ জন। এটি মুক্তি পায় ১৯৭২-এ। অভিনেতা ও পরিচালক হিসেবে যাত্রা শুরু ১৯৭৩ সালে। কাজী আনোয়ার হোসেন এর বিখ্যাত কাল্পনিক চরিত্র মাসুদ রানা সিরিজের একটি গল্প অবলম্বনে মাসুদ রানা চলচ্চিত্রে নায়ক হিসেবে আত্মপ্রকাশ করেন সোহেল রানা নাম ধারণ করে এবং একই ছবির মাধ্যমে তিনি পরিচালক হিসেবে মাসুদ পারভেজ নামে। এই ছবিটি মুক্তির মাধ্যমে দর্শকরা তাকে পর্দায় দেখতে পান ১৯৭৪ সালে।
২০১১ সালে ঢাকার বিজয়নগরে প্রযোজক-পরিবেশক সমিতির কার্যালয়ে প্রযোজক-পরিবেশক সমিতির নির্বাচনে মাসুদ পারভেজ সভাপতি নির্বাচিত হন।
মাসুদ পারভেজ ছাত্রজীবন থেকে রাজনীতির সাথে সম্পৃক্ত। ছাত্রজীবনে ছাত্রলীগের তুখোড় নেতা ছিলেন। তিনি ২০০৯ সালে জাতীয় পার্টির প্রেসিডিয়াম সদস্যপদ গ্রহণ করে জাতীয় পার্টিতে যোগ দেন। তিনি জাতীয় পার্টির চেয়ারম্যান এইচ এম এরশাদের নির্বাচন বিষয়ক উপদেষ্টা হিসাবে নিয়োগ পান। ২০২৪ সালের ৪ অক্টোবর, তিনি বাংলাদেশ ইনসাফ পার্টি নামক নতুন রাজনৈতিক দল গঠন করেন।
১৯৯০ সালে তিনি ডা. জিনাত পারভেজকে বিয়ে করেন। তাদের একমাত্র সন্তান পুত্র মাশরুর পারভেজ জীবরান। অভিনেতা মাসুম পারভেজ রুবেল তার ভাই।
তিনি তার দীর্ঘ অভিনয় জীবনে অভিনেতা হিসেবে তিনবার জাতীয় চলচ্চিত্র পুরস্কার লাভ করেছেন। এছাড়াও পেয়েছেন বিভিন্ন সংস্থা থেকে প্রদানকৃত পুরস্কার।
মোহাম্মদ নজিবর রহমান

মোহাম্মদ নজিবর রহমান (১৮৬০ - ১৮ অক্টোবর, ১৯২৩) বাংলা ভাষার একজন ঔপন্যাসিক যিনি ঊনবিংশ শতাব্দীতে সাহিত্যের জগতে প্রবেশ করেছিলেন। তৎকালীন সময়ে একজন ঔপন্যাসিক হিসাবে তিনি ব্যাপক জনপ্রিয়তা অর্জন করেছিলেন। তাকে ঊনবিংশ শতাব্দীর বিকাশোন্মুখ মধ্যবিত্ত বাঙালি মুসলমান সমাজের প্রতিনিধি গণ্য করা হয়। তার আনোয়ারা উপন্যাসটি বিষাদসিন্ধুর পর বাংলা ভাষা ও সাহিত্যের জগতে ব্যাপক জনপ্রিয় একটি উপন্যাস।
নজিবর ১৮৬০ (আনু.) সালে সিরাজগঞ্জ জেলার শাহাজাদপুর উপজেলার চরবেলতৈল গ্রামে জন্মগ্রহণ করেন। দারিদ্রতার কারণে তিনি তখনকার নর্মাল ( এসএসসি) পর্যন্ত লেখাপড়া করতে পারেন এবং এরপর তিনি আজীবন শিক্ষকতাকে পেশা হিসেবে বেঁছে নেন। শিক্ষকতার পাশাপাশি তিনি সাহিত্যচর্চাও করতেন। 
তিনি তার জীবনে প্রায় ২০টি উপন্যাস রচনা করেছেন। আনোয়ারা হলো তাঁর রচিত সর্বাধিক জনপ্রিয় উপন্যাস। তাকে ঊনবিংশ শতাব্দীর মধ্যবিত্ত মুসলিম সমাজের সাহিত্যিকদের প্রতিনিধি হিসেবে গণ্য করা হয়। 
সে কালের মুসলমানদের প্রতি ইংরেজদের অহেতুক বৈরী মনোভাব তিনি তীক্ষ্ণভাবে উপলব্ধি করেছিলেন। অন্য দিকে ১৯০৫ খ্রীস্টাব্দে বঙ্গভঙ্গ আন্দোলনের পর মুসলমানদের প্রতি ইংরেজদের প্রত্যক্ষ বিরোধিতাও তার দৃষ্টি এড়ায়নি। এসব ঘটনার প্রেক্ষাপটে স্বাধীনতা আন্দোলনের ঢেউ তার মনে আলোড়ন তোলে। এ রকম একটি জাতীয় প্রেক্ষাপটে তিনি "বিলাতী বর্জন রহস্য" নামক একটি পুস্তিকা রচনা করেন। এটি তৎকালীন বিদ্বান মহলে বিশেষভাবে আলোচিত হয়েছিল। ১৯০৬ খ্রীস্টাব্দে নওয়াব সলিমুল্লাহর নেতৃত্বে ঢাকায় মুসলিম লীগের যে অধিবেশন বসে, তিনি তাতে অন্যতম প্রতিনিধি হিসেবে যোগ দেন। অপর দিকে অন্যায়ের বিরুদ্ধেও ছিলেন অকুতোভয়। সলঙ্গায় শিক্ষকতা করা কালে স্খানীয় হিন্দু জমিদার গরু জবাই ও গো-মাংস ভক্ষণ নিষিদ্ধ ঘোষণা করলে এমত ধর্মীয় অধিকারহরণের বিরুদ্ধে তিনি তীব্র প্রতিবাদ জনাতে থাকেন। তার সংগ্রামের ফলে সলঙ্গায় মুসলমানদের গরু জবাইয়ের অধিকার প্রতিষ্ঠিত হয়। তদুপরি শিক্ষা বিস্তারের মহতী কাজে তিনি আজীবন সংশ্লিষ্ট ছিলেন। ১৮৯২ খ্রীস্টাব্দে তিনি চরবেলতৈল গ্রামে একটি মক্তব প্রতিষ্ঠা করেন; যা পরবর্ততে পূর্ণাঙ্গ বালিকা বিদ্যালয়ে রূপান্তরিত হয়। তার রচিত উপন্যাসসমূহ তীক্ষ্ণ সমাজ সচেতনতার উজ্জ্বল স্বাক্ষর বহন করে।
মোহাম্মদ নজিবর রহমান ২০টির মতো উপন্যাস রচনা করেছেন। সেগুলোর মধ্যে উল্লেখযোগ্য হলো: 
এ ছাড়া 
তার প্রথম রচিত উপন্যাস "আনোয়ারা" উপন্যাসটি একশত বৎসর পরও জনপ্রিয় ও আলোচিত। গ্রামীণ জীবনের পটভূমিকায় রচিত এ উপন্যাসে সমসাময়িক বাঙালি মুসলমান সমাজের পারিবারিক ও সামাজিক চিত্র উজ্জ্বলভাবে পরিস্ফুটিত হয়েছে। ধর্ম ও সত্যের জয়, অধর্মের পরাজয় এ উপন্যাসের মূল প্রতিপাদ্য। এটি আদর্শভিত্তিক একটি অসাধারণ গ্রন্থ হিসাবে পরিগণিত। 
‘চাঁদতারা বা হাসন-গঙ্গা বাহমণি’ ঐতিহাসিক উপন্যাস।
‘"প্রেমের সমাধি"’ সামাজিক উপন্যাস।
‘পরিণাম’ পারিবারিক ও সামাজিক উপন্যাস।
‘"গরীবের মেয়ে"’ একটি আত্মজীবনীমূলক সামাজিক উপন্যাস।
‘"মেহের-উন্নিসা"’ সামাজিক উপন্যাস।
‘"নামাজের ফল"’ সামাজিক-ধর্মীয় উপন্যাস।
‘"দুনিয়া আর চাই না"’ গল্প-সংকলন।
‘"বেহেস্তের ফুল"’ উপন্যাস।
‘"দুনিয়া কেন চাই না"’ উপন্যাস।
‘"রমণীর বেহেস্ত"’ পারিবারিক উপন্যাস।
তার রচনাবলী বাংলা কথাসাহিত্যের অন্যতম একটি ভিত্তিপ্রস্তর।
নজিবর রহমান ১৯২৩ খ্রীস্টাব্দের ১৮ অক্টোবর মৃত্যুবরণ করেন।
গত ১৮ অক্টোবর ২০১৫ইং সিরাজগঞ্জের দৈনিক কলম সৈনিক কার্যালয়ে কথা সাহিত্যিক নজিবর রহমান সাহিত্যরত্নের ৯২তম মৃত্যুবার্ষিকী পালন উপলক্ষে বিভিন্ন শ্রেণী পেশার মানুষের উপস্থিতিতে 'নজিবর রহমান সাহিত্যরত্ন একাডেমী' সিরাজগঞ্জ'র আত্মপ্রকাশ ঘটে।
সাতছড়ি জাতীয় উদ্যান

হবিগঞ্জ জেলায় অবস্থিত সাতছড়ি জাতীয় উদ্যান বাংলাদেশের একটি প্রাকৃতিক উদ্যান। ১৯৭৪ খ্রিষ্টাব্দের বন্যপ্রাণী সংরক্ষণ/সংশোধন আইনের বলে ২৪৩ হেক্টর এলাকা নিয়ে ২০০৫ খ্রিষ্টাব্দে "সাতছড়ি জাতীয় উদ্যান" প্রতিষ্ঠা করা হয়। এই উদ্যানে সাতটি পাহাড়ি ছড়া আছে, সেই থেকে এর নামকরণ "সাতছড়ি" (অর্থ: সাতটি ছড়াবিশিষ্ট)। সাতছড়ির আগের নাম ছিলো ""রঘুনন্দন হিল রিজার্ভ ফরেস্ট""।
সাতছড়ি জাতীয় উদ্যান হবিগঞ্জ জেলার চুনারুঘাট উপজেলার পাইকপাড়া ইউনিয়নের রঘুনন্দন পাহাড়ে অবস্থিত। বাংলাদেশের রাজধানী ঢাকা থেকে সড়ক পথে এর দূরত্ব ১৩০ কিলোমিটার। উদ্যানের কাছাকাছি ৯টি চা বাগান আছে। উদ্যানের পশ্চিম দিকে সাতছড়ি চা বাগান এবং পূর্ব দিকে চাকলাপুঞ্জি চা বাগান অবস্থিত। উদ্যানের অভ্যন্তরভাগে টিপরা পাড়ায় একটি পাহাড়ী উপজাতির ২৪টি পরিবার বসবাস করে। এই ক্রান্তীয় ও মিশ্র চিরহরিৎ পাহাড়ী বনভূমি ভারতীয় উপমহাদেশ এবং উন্দো-চীন অঞ্চলের সংযোগস্থলে অবস্থিত।
সাতছড়ি জাতীয় উদ্যানে রয়েছে প্রায় ২০০'রও বেশি গাছপালা। এর মধ্যে শাল, সেগুন, আগর, গর্জন, চাপালিশ, পাম, মেহগনি, কৃষ্ণচূড়া, ডুমুর, জাম, জামরুল, সিধাজারুল, আওয়াল, মালেকাস, ইউক্যালিপটাস, আকাশমনি, বাঁশ, বেত-গাছ ইত্যাদির বিশেষ নাম করা যায়।
এ উদ্যানে ১৯৭ প্রজাতির জীব-জন্তু রয়েছে। এর মধ্যে প্রায় ২৪ প্রজাতির স্তন্যপায়ী, ১৮ প্রজাতির সরীসৃপ, ৬ প্রজাতির উভচর। আরও আছে প্রায় ১৫০-২০০ প্রজাতির পাখি। এটি বাংলাদেশের একটি সংরক্ষিত বনাঞ্চল এবং পাখিদের একটি অভয়াশ্রম। বনে লজ্জাবতী বানর, উল্লুক, চশমাপরা হনুমান, মুখপোড়া হনুমান, পাতিশিয়াল, উল্টোলেজি বানর, লাল বান্দর, মেছোবাঘ, চিতা বিড়াল, বন বিড়াল, মায়া হরিণ, এশীয় কালো ভাল্লুক, রামকুত্তা, বুনো শূকর, হলুদগলা মার্টিন, কাঁকড়াভুক বেজী. এশীয় বুরুশ-লেজি সজারু ইত্যাদি; সরীসৃপের মধ্যে সাপ; পাখির মধ্যে কাও ধনেশ, লাল বনমোরগ, লালমাথা কুচকুচি, কাঠঠোকরা, পাতি ময়না, ভীমরাজ, ধলাকোমর শ্যামা, ঝুটিপাঙ্গা, শালিক, হলদে পাখি, টিয়া প্রভৃতির আবাস রয়েছে। এছাড়া গাছে গাছে আশ্রয় নিয়েছে অগণিত পোকামাকড়, ঝিঁঝিঁ পোকা তাদের অন্যতম।
শকুনের নিরাপদ এলাকা-১ তফসিল অনুসারে সাতছড়ি জাতীয় উদ্যান শকুনের জন্য নিরাপদ বলে ঘোষিত।
"নিসর্গ" নামের একটি এনজিও, বন বিভাগের পাশাপাশি, তাদের 'নিসর্গ সহায়তা প্রকল্প'-এর অধীনে এই জাতীয় উদ্যানের দায়িত্ব পালন করে। নিসর্গের তত্ত্বাবধানে বন সংরক্ষণ ছাড়াও, বনে ইকো-ট্যুর পরিচালিত হয়। এছাড়া নিসর্গ প্রকল্পের অধীনে বিভিন্ন শৌখিন দ্রব্যাদির বিক্রয় হয়ে থাকে। সাতছড়ি জাতীয় উদ্যানে এনজিও প্রকল্পের সহায়তায় শিক্ষার্থীদের জন্য "স্টুডেন্ট ডরমিটরি" আছে। যেখানে মাত্র ১২৫ টাকায় রাতে থাকার ব্যবস্থা আছে।
যৌন খেলনা

যৌনখেলনা প্রাপ্তবয়স্ক নারী-পুরুষের ব্যবহার্য এক শ্রেণীর সামগ্রী যা যৌনক্রিয়ায় সহায়ক হিসাবে কেউ-কেউ ব্যবহার করে থাকে। রাবারের তৈরি কৃত্রিম লিঙ্গ বা বাতাস দিয়ে ফুলানো যায় এরকম প্লাস্টিকের নারী-পুতুল যৌনখেলনা হিসাবে উল্লেখযোগ্য। এসবের উদ্দেশ্য নর-নারীর যৌনসুখ বৃদ্ধি করা। তবে বস্তুতঃ যৌনউপাচার হিসাবে এগুলোর কার্যকারীতা সীমিত বিধায় এসকল সামগ্রীকে খেলনা হিসাবে আখ্যায়িত করা হয়।
১)মহিলাদের জন্য<br>২)পুরুষদের জন্য
কম্পক দণ্ড বা ভাইব্রেটর একধরনের কম্পকযন্ত্র যা শরীরে কম্পন উদ্দীপিত করে। অভ্যন্তরীণ ও বহিরাগত ব্যবহারের জন্য বিভিন্ন আকার এবং আকৃতির কম্পক দণ্ড রয়েছে। অভ্যন্তরীণ ব্যবহারের জন্য কিছু কম্পক দণ্ড পুংজননেন্দ্রি়য় আকৃতির হয়ে থাকে। ছোট কম্পক দণ্ডে একটি প্রসারিত লুপ সংযুক্ত থাকে আঙুল বা মোরগ আংটি হিসাবে ব্যবহারের জন্য।
শরীরের বাইরে থাকে যে পুনরূদ্ধারের অসাধ্য হয়ে উঠছে থেকে খেলনা বাধা দেয়।
সময় বর্ধিত সময়সীমার জন্য যোনি ভিতরে জীর্ণ হতে পারে যা প্রবেশের করানো পর বর্ধিত সময়সীমার জন্যে। এর আভ্যন্তরি গোলক রাগমোচন দীর্ঘ্যস্থায়ী করতে পারে।
পুরুষদের এবং মহিলাদের জন্যে আরেক ধরনের যৌনখেলনা।
বিভিন্ন যৌনখেলনা ভারতে অবৈধ। যৌনখেলনা বিক্রয় ভারতীয় পেনাল কোড ধারা ২৯২-এর অধীনে দণ্ডনীয় অপরাধ, এবং জেলখানায় দুই বছর পর্যন্ত সাজা হতে পারে।
বিশ্বব্যাপী, যৌনখেলনা শিল্প ইউএসডি ১৫ বিলিয়নে মূল্যবান হয় ৩০% পর্যন্ত প্রবৃদ্ধির হারসহ। যৌনখেলনার প্রায় ৭০% তৈরী করে চীন। যৌনখেলনা বিভিন্ন ধরনের স্থানীয় এবং অনলাইন সেক্সসপে বিক্রি হয়ে থাকে।
প্রবাল চৌধুরী

প্রবাল চৌধুরী (২০ মে ১৯৪৭ - ১৭ অক্টোবর ২০০৯) বাংলাদেশের ছিলেন একজন বাংলাদেশি সঙ্গীতশিল্পী। বিশ শতকের ষাটের দশক থেকে তিনি বাংলা সিনেমায় নেপথ্য গায়ক হিসেবে জনপ্রিয়তা লাভ করেন।
প্রবাল চৌধুরী ১৯৪৭ সালে চট্টগ্রামের রাউজান উপজেলার বিনাজুরিত গ্রামে জন্মগ্রহণ করেন। তার পিতার নাম মনমোহন চৌধুরী ও মাতা লীলাবতী চৌধুরী। এই দম্পতির আট সন্তানের মধ্যে তিনিসহ তারা ছয় ভাই-বোন উমা খান, কল্যাণী ঘোষ, স্বপন চৌধুরী, দেবী চৌধুরী ও পূর্ণিমা দাশ স্বাধীন বাংলা বেতার কেন্দ্রের শিল্পী ছিলেন।
১৯৬৬ সাল থেকে তিনি বাংলাদেশ বেতারে গান গাওয়া শুরু করেন। ক্লাসিক্যাল সঙ্গীত আর ভরাট কণ্ঠের অধিকারী এই শিল্পীকে আশির দশকে সঙ্গীতবোদ্ধারা অভিহিত করেছিলেন বাংলাদেশের হেমন্ত মুখোপাধ্যায় হিসেবে। তার গাওয়া "সোনা বউ"
চলচ্চিত্রের ‘আমি ধন্য হয়েছি ওগো ধন্য/তোমারি প্রেমেরই জন্য’ বেশ 
জনপ্রিয়তা লাভ করে। এছাড়াও তার উল্লেখযোগ্য গানের মধ্যে আছে 'লোকে যদি 
মন্দ কয়, সেতো নহে পরাজয়', 'আরে ও প্রাণের রাজা, তুমি যে আমার' ইত্যাদি।
১৭ অক্টোবর, ২০০৯ তারিখ, শনিবার তিনি পরলোকগমন করেন। মৃত্যুকালে তার বয়স হয়েছিল ৬৩ বছর।
প্রজাপতি মাছ

প্রজাপতি মাছ নয়নাভিরাম একটি সামুদ্রিক মাছ। এরা প্রজাপতির মতো বাতাসে উড়ে না বেড়ালেও সমুদ্র তলদেশের শৈলভূমিতে ঘুড়ে বেড়াতে ভালাবাসে। বড় কথা এদের গাত্র নানা রঙে বর্ণিল ও বিচিত্র নকশায় সজ্জিত। এ কারণেই এদের চলতি নাম প্রজাপতি মাছ। কিছু প্রজাপতি মাছের দেহের রঙ অনুজ্জ্বল হলেও অধিকাংশের দেহে রয়েছে উজ্জ্বল নীল, লাল, কমলা ও হলদে পটভূমিতে বিচিত্র সব নকশা ; কোনোটির চোখের চার পাশে রয়েছে কালো রঙের রেখা ; পুচ্ছদেশে চোখের মতো দেখতে ফোঁটা দাগ, যা দেখে সম্ভাব্য শিকারি প্রাণী ধাঁধায় পড়ে যায়। আর এই ফাঁকে প্রজাপতি মাছ যায় পালিয়ে প্রাণ বাঁচায়।
পৃথিবীর অধিকাংশ সামুদ্রিক এলাকায় এদের অস্তিত্ব পরিলক্ষিত হয়। মৎস বিশেষজ্ঞরা "কিটোডনটিডে" পরিবারভুক্ত এ মাছটির এ যাবৎ ১১৪ প্রজাতি শনাক্ত করেছেন। এর একটির বৈজ্ঞানিক নাম "কিটোডন লুনুলা", যার ছবি তথ্যছকে সন্নিবেশিত। প্রজাপতি মাছ আকারে বড় নয়। ছোট ছোট মাছগুলো ৭ থেকে ৯ ইঞ্চি দীর্ঘ। দেহ চ্যাপ্টা ও পাতলা, অনেকটা চাকতির মতো। দেহের এ রকম গঠন অনেকটা এদের সহদোর প্রজাতি অ্যাঙ্গলার ফিশের মতো। দিনের বেশির ভাগ সময় এরা প্রবালের মধ্যে ঘুরে ফিরে অতিবাহিত করে। খাদ্য নির্বাচনের ব্যাপারে কোনো প্রজাতির মাছ খুব বাহানা করে, প্রবাল ছাড়া আর কিছুই খেতে চায় না। লম্বা ঠোঁট দিয়ে ক্লান্তিহীনভাবে প্রবালের গায়ে ঠুকরে ঠুঁকরে প্রবাল, পলিপ, কীট ও অন্যান্য অমেরুদণ্ডী প্রাণীর সন্ধান করে। কোনো কোনো প্রজাতির প্রজাপতি মাছ ছোট ঝাঁক বেঁধে পানির নিচে ঘোরাফেরা করে। তবে এদের বেশির ভাগই জোড়ায় জোড়ায় চলাফেরা করে। জোড় গঠনের আগ পর্যন্ত নি:সঙ্গ থাকে। রাতে প্রজাপতি মাছ অন্ধকার প্রবালের ফাঁকে লুকিয়ে থাকে। এ সময় এদের উজ্জ্বল রঙ আর বিচিত্র নকশা প্রবালের পটভূমির সাথে মিশে যায়। ঘরে যারা মাছ পোষে তাদের কাছে প্রজাপতি মাছের বিশেস কদর। তবে অ্যাকুয়ারিয়ামে এদের পালন করা সহজ নয। এদের বাঁচিয়ে রাখার জন্য সর্বক্ষণিক বিশেষ পরিচর্যার প্রয়োজন। এ মাছের দামও বেশি। কিন্তু এদের সৌন্দর্যের কথা ভেবে ক্রেতারা কিনতে মোটেও দ্বিধা করে না।
কাকরাইল মসজিদ

কাকরাইল মসজিদ বাংলাদেশের রাজধানী ঢাকার কাকরাইল এলাকায় রমনা পার্কের পাশে অবস্থিত একটি মসজিদ।
এটি বাংলাদেশে তাবলীগ জামাতের মারকায বা প্রধান কেন্দ্র। ১৯৫২ সালে এই মসজিদটি তাবলীগ জামাতের মারকায হিসেবে নির্ধারিত হয়। বিশ্বব্যাপি তাবলিগ জামাতের বাংলাদেশ মারকায হিসেবে এর প্রসিদ্ধি রয়েছে। ও বিভিন্ন দেশ থেকে টঙ্গী ইজতেমায় আগত তাবলিগ জামাতের মুসুল্লিরা এখানেও কিছুদিন অবস্থান করে থাকেন। মসজিদটির আদি নাম ছিল মালওয়ালি মসজিদ। 
কাকরাইল মসজিদ সর্বপ্রথম কবে এবং কার দ্বারা নির্মিত হয়েছে তা নিয়ে মতভেদ আছে। কাকরাইল মসজিদের জৈষ্ঠ ব্যক্তিবর্গদের থেকে জানা যায় যে, নবাব পরিবারের যে কোন একজন সম্মানিত ব্যক্তি মসজিদটি প্রতিষ্ঠা করেন। অনেকের ধারণা ৩০০ বছর আগে এ মসজিদ প্রতিষ্ঠিত হয়েছে। মসজিদটি নবাবদের অন্যান্য স্থাপনার সাদৃশ্যেই নির্মিত ছিল। শুরুতে মসজিদটি স্বল্প পরিসরে ছিল। সামনে ছোট্ট একটি পুকুর ছিল। আবার কেউ কেউ বলেন, চল্লিশের দশকে রমনা পার্কের মালিগণ টিন দিয়ে ছোট একটি মসজিদ নির্মাণ করেছিলেন।
পরবর্তীতে ১৯৬০-এর দশকে তাবলীগ জামাতের বিশিষ্ট ব্যক্তিবর্গ প্রকৌশলী হাজী আব্দুল মুকিতের তত্ত্বাবধানে তিন তলা মসজিদটি পুনঃনির্মাণ করেন।
বর্তমান মসজিদের জায়গায় পূর্বে নবাব পরিবারের নির্মিত একটি মসজিদ ছিল। যার অস্তিত্ব এখন আর নেই। বর্তমানের মসজিদটি প্রকৌশলী হাজী আব্দুল মুকিতের নকশায় নির্মিত। মসজিদের ছাদ সংলগ্ন ত্রিভুজ আকৃতির কারুকাজ রয়েছে। মসজিদটির স্তম্ভগুলো চৌকোণা আকৃতির। মসজিদের পশ্চিম দিকের দেয়ালটি ঢেউ খেলানো। এছাড়াও মসজিদটির তিন দিকে প্রশস্ত বারান্দা রয়েছে। দক্ষিণ ও উত্তর পাশে মুসল্লিদের অজু করার জন্য দুটি পুকুরসাদৃশ্য হাউজ রয়েছে। এ পুকুরের চতুষ্পার্শে শতাধিক লোক একত্রে ওজু করতে পারেন। এছাড়া মসজিদের বাইরেও অজু করার আধুনিক ব্যবস্থা আছে। মসজিদ থেকে একটু দূরে উত্তর দিকে টয়লেট এবং বাথরুমের জন্য রয়েছে দোতলা একটি ভবন।
বিলাদি, বিলাদি, বিলাদি

বিলাদি, বিলাদি, বিলাদি () মিশরের জাতীয় সঙ্গীত। সায়েদ দারউইশ (১৮৯২-১৯২৩) একে রচনা করেছেন এবং ১৯৭৯ সালে তা জাতীয় সঙ্গীতে রূপ দেওয়া হয়েছে। যদিও আধুনিক সংষ্করণের তিনটি স্তবক রয়েছে, আজ কেবল প্রথমটুকু সাধারণভাবে গাওয়া হয়।
মিশরের বর্তমানে জাতীয় সঙ্গীত তালিকাভুক্ত উপরের আনুষ্ঠানিক সময় একটি সংক্ষিপ্ত সংষ্করণে চালিয়েছিল। আধুনিক সংক্ষিপ্ত এক স্তাবকের সংষ্করণের প্রথম অনুচ্ছেদ হলোঃ
ছাদ

ছাদ ইমারতের উপরিভাগ ঢেকে রাখার সূদৃঢ় কাঠামো। এটি ঘরবাড়িকে বৃষ্টি, তুষার, রোদ, বিরূপ তাপমাত্রা ও বায়ুপ্রবাহ হতে আড়াল রাখে।
ছাদের উপরে জলনিরোধক প্রলেপ দেয়া হলে তাকে জলছাদ বলে। সাধারণত বিটুমেনের প্রলেপ দিয়ে ছাদকে জলনিরোধক করা হয়।
ছাদের আকার অঞ্চলভেদে ব্যাপক ভিন্ন হয়ে থাকে। ছাদের আকারে ভিন্নতার প্রধান প্রভাবক হল জলবায়ু ও ছাদের কাঠামো ও বাইরের অংশ নির্মাণের জন্য প্রাপ্ত কাঁচামাল।
ছাদের আকার সাধারণ সমতল, চাঁদওয়ারি, কটি, প্রজাপতি, খিলান ও গম্বুজ আকৃতির হয়ে থাকে। এই ধরনগুলোতেও অনেক বৈচিত্র দেখা যায়।
ভীতি

ভবিষ্যতে কোনো অশুভ বা বিপদের আশঙ্কা অথবা বেদনার অনুভূতির আগাম চিন্তা করে মানসিক যে অস্বস্তির সৃষ্টি হয় তা হলো ভয় বা ভীতি। ভয়ের কারণে মানুষ যেকোনও উদ্যোগে দ্বিধাগ্রস্ত হয়, ভয়ের ব্যাপারে অন্যতম মুসলিম দার্শনিক শাহ্ ফরিদ আল আহমাদী বলেছেন, গোটাসৃষ্টি জগতের ভিতরে সকল প্রাণীর অন্তরে ভয় নামক অনুভূতি আছে। প্রত্যেক প্রাণীই মৃত্যুকে বা বিপদ আপদকে ভয় পায়।
হাত-পা কাঁপা, বুক ধরফর করা, এলোমেলো কথা বলা।
হাত-পা কাঁপা, বুক ধরফর করা, এলোমেলো কথা বলা।
হতাশা

কোনও ইচ্ছেপূরণ না হলে বা কাজের আশানুরূপ ফল না পেলে যে মানসিক অবসাদের সৃষ্টি হয় তা হলো হতাশা। লক্ষ্যে পৌঁছানো সম্ভব না হলে হাল ছেড়ে দেয়ার প্রবণতা-ই হতাশার লক্ষণ। হতাশা একটি মানবিক অনুভূতি যার মাত্রাতিরিক্ত উপস্থিতি কখনও মানসিক বিপর্যয় সৃষ্টি করে।
নির্যাতন: শারীরিক, যৌন, মানসিক৷
মৃত্যু/ক্ষতি: প্রিয়জনের মৃত্যু, আর্থিক ক্ষতি, চাকরি হারানো ৷
অসুখ: দুরারোগ্য কোনো রোগে আক্রান্ত হলে হতাশা ঝুকি বাড়ে ৷ সস্থুলতা , উচ্চ রক্ত চাপ, ডিয়াবেটিসের মত রোগও হতাশা বাড়ায় ৷
লিঙ্গ : পুরুষের তুলনায় নারী বেশি অবসাদে ভোগেন ৷
জিন: হতাশার পারিবারিক ইতিহাস ঝুকি বাড়ায় ৷ বিশেষ কিছু জিনের পরিবর্তন  হলেও হতাশা ঝুকি বাড়ে ৷
অন্যান্য : নুতন চাকরি শুরু করা, নুতন কোনো স্কুলে যাওয়া, বা শিক্ষা জীবন শেষ করা ৷ বিবাহ বন্ধনে আবদ্ধ হওয়া বা বিবাহ বিচ্ছেদ ৷
১। মেজাজ খিটখিটে
২।একজনের রাগ অন্যের উপর মেটানো
৩।মন খারাপ করে বসে থাকা
৪।উদাসীনতা
৫।কথা বলতে তাড়াহুড়ো
স্মৃতি

মস্তিষ্কে তথ্য ধারণ করে রাখার প্রক্রিয়া কিংবা মস্তিষ্কে ধারণকৃত তথ্যকে স্মৃতি বলে। এই প্রক্রিয়ায় প্রথমে তথ্য আহরণ করে মস্তিষ্কে জমা করা হয় এবং দরকার অনুযায়ী সেই তথ্য আবার ভান্ডার থেকে খুঁজে নিয়ে আসা হয়। জমাকৃত তথ্য হারিয়ে গেলে কিংবা সময়মত খুঁজে পাওয়া না গেলে তা দূর্বল স্মৃতিশক্তির লক্ষণ। অত্যধিক মানসিক চাপের কারণে স্মৃতি-দৌর্বল্য দেখা দেয়।
কয়েক সেকেন্ড বা তারও কম সময় যে স্মৃতি স্থায়ী হয় তাই সংবেদী স্মৃতি । একটি পাত্রের দিকে এক পলক তাকানোর ফলে পাত্রটির আকার কেমন ছিল, বর্ণ কি ছিল ইত্যাদি যে সব তথ্য মস্তিস্কে সংরক্ষিত হয় তা সংবেদী স্মৃতির উদাহরণ । অথবা একসারি শব্দ এক সেকন্ডের পর্যবেক্ষণে পর যতগুলো মনে রাখা যাই তাও সংবেদী স্মৃতির উদাহরণ । এটি একটি স্বতঃস্পূর্ত প্রক্রিয়া । অধিকাংশ সময়ই পর্যবেক্ষক যা দেখে সব মনে রাখতে পারে না ।
জর্জ স্পারলিং (১৯৬৩) প্রথম সংবেদী স্মৃতি নিয়ে গবেষণা করেন । তিনটি ধাপে তিনি পরীক্ষাটি করেন । তিনটি সারিতে ১২ টি বর্ণকে নিচের মত সাজিয়ে নেন ।
স্ক্রিন অ্যাক্টরস গিল্ড পুরস্কার

স্ক্রিন অ্যাক্টরস গিল্ড পুরস্কার, আমেরিকার স্ক্রিন অ্যাক্টরস গিল্ড (এসএজি)-এর প্রদানকৃত একটি বার্ষিক চলচ্চিত্র ও টেলিভিশন পুরস্কার। স্ক্রিন অ্যাক্টরস গিল্ডের সদস্যরা এই পুরস্কারের জন্য তাদের মধ্য থেকেই কোনো প্রার্থীকে নির্বাচন করেন।
১৯৯৫ সাল থেকে এটি হলিউডের অন্যতম প্রধান একটি পুরস্কার হিসেবে স্বীকৃত। প্রতি বছর ৪,২০০ জন সদস্যকে ইচ্ছাভিত্তিতে পুরস্কারের জন্য মনোনয় দেওয়া হয়। ২০০৭ সাল পর্যন্ত সংগঠনটির সর্বমোট সদস্যের সংখ্যা ১ লক্ষ ২০ হাজার, যাঁরা ভোট দিয়ে কাউকে পুরস্কারের জন্য নির্বাচিত করেন। গত কয়েক বছর ধরে পুরস্কার প্রদান অনুষ্ঠানটি টিএনটি চ্যানেলে প্রচার হচ্ছে, তবে এটি এখন টিবিএস চ্যানেলেও প্রচার হয়।
পার্শ্ব চরিত্রে অভিনেত্রীর সেরা অভিনয় বিভাগে স্ক্রিন অ্যাক্টরস গিল্ড পুরস্কার

পার্শ্ব চরিত্রে অভিনেত্রীর সেরা অভিনয় বিভাগে স্ক্রিন অ্যাক্টরস গিল্ড পুরস্কার হচ্ছে কোনো চলচ্চিত্রে পার্শ্ব অভিনেত্রী হিসেবে সেরা পারদর্শীতার জন্য প্রদেয় পুরস্কার। মার্কিন যুক্তরাষ্ট্রের স্ক্রিন অ্যাক্টরস গিল্ড সংগঠন এই পুরস্কার প্রদান করে।
ডায়ান উইস্ট এই বিভাগে প্রথম পুরস্কার বিজয়ী, তিনি "বুলেটস্‌ ওভার ব্রডওয়ে" (১৯৯৪) চলচ্চিত্রের জন্য এই পুরস্কার লাভ করেন। কেট উইন্সলেট সর্বাধিক দুইবার এই পুরস্কার লাভ করেন। কেট ব্লানচেট সর্বাধিক পাঁচবার এই বিভাগে মনোনয়ন লাভ করেছেন। সাম্প্রতিক বিজয়ী ডেভাইন জয় র‍্যান্ডলফ "দ্য হোল্ডওভারস" (২০২৩) চলচ্চিত্রের জন্য এই পুরস্কার লাভ করেন।
শিবায়ন কাব্য

শিবায়ন কাব্য মধ্যযুগীয় বাংলা আখ্যানকাব্যের একটি ধারা। কবিচন্দ্র রামকৃষ্ণ রায় প্রথম শিবায়ন রচনা করেন বলে মনে করা হয়। আনুমানিক ১৬২৫ খ্রিস্টাব্দ নাগাদ তিনি শিবায়ন কাব্য রচনা সম্পন্ন করেন। ১৭১১ খ্রিস্টাব্দে এটি প্রকাশিত হয়ে রামেশ্বর ভট্টাচার্য এর দ্বারা।(বেশি প্রচলিত ও বিখ্যাত) শিব ও দুর্গার দরিদ্র সংসার জীবন কল্পনা করে মঙ্গলকাব্যের আদলে এই কাব্যধারার উদ্ভব। শিবায়ন কাব্যে দুটি অংশ দেখা যায় – পৌরাণিক ও লৌকিক। মঙ্গলকাব্যের আদলে রচিত হলেও শিবায়ন মঙ্গলকাব্য নয়, মঙ্গলকাব্যের সঙ্গে এর কিছু মৌলিক পার্থক্য রয়েছে। এই কাব্যের দুটি ধারা দেখা যায়। প্রথমটি মৃগলুব্ধ-মূলক উপাখ্যান ও দ্বিতীয়টি শিবপুরাণ-নির্ভর শিবায়ন কাব্য। শিবায়নের প্রধান কবিরা হলেন রতিদেব, রামরাজা, রামেশ্বর ভট্টাচার্য, কবিচন্দ্র রামকৃষ্ণ রায় ও শঙ্কর কবিচন্দ্র। তবে রামেশ্বর ভট্টাচার্য রচিত শিবায়ণ কাব্য সবচেয়ে জনপ্রিয়। অন্যদিকে কবিচন্দ্র রামকৃষ্ণ রায় রচিত শিবায়নে বাংলা সাহিত্যের 'সাহিত্যিক গদ্য' এর অন্যতম প্রাচীন নিদর্শন পাওয়া যায়।
প্রধান চরিত্রে অভিনেত্রীর সেরা অভিনয় বিভাগে স্ক্রিন অ্যাক্টরস গিল্ড পুরস্কার

প্রধান চরিত্রে অভিনেত্রীর সেরা অভিনয় বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত চলচ্চিত্রে প্রধান অভিনেত্রী হিসেবে সেরা অভিনয় পারদর্শিতা প্রর্দশনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে।
জোডি ফস্টার এই বিভাগে প্রথম পুরস্কার বিজয়ী, তিনি "নেল" (১৯৯৪) ছবিতে অভিনয় করে এই পুরস্কার লাভ করেন। ফ্রান্সেস ম্যাকডোরম্যান্ড, রানে জেলওয়েগার ও ভায়োলা ডেভিস দুইবার করে এই পুরস্কার লাভ করেছেন। এই বিভাগে মেরিল স্ট্রিপ সর্বাধিক ১০টি মনোনয়ন লাভ করেছেন। সাম্প্রতিক বিজয়ী লিলি গ্লাডস্টোন "কিলার্স অব দ্য ফ্লাওয়ার মুন" (২০২২) চলচ্চিত্রে অভিনয় করে এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী অভিনেত্রীদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
দুয়ের অধিকবার মনোনীত অভিনেত্রীরা হলেন:
নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত গোল্ডেন গ্লোব পুরস্কারের একটি শাখা। বার্ষিক এ পুরস্কারটি কোনো নাট্যধর্মী চলচ্চিত্রে সেরা অভিনয়কারী অভিনেত্রীকে প্রদান করা হয়। ১৯৬১ সালে সর্বপ্রথম এ পুরস্কারটি প্রদান করে। এর আগে, চলচ্চিত্রের জন্য একটি মাত্র পুরস্কার ছিলো আর সেটি হল চলচ্চিত্রে শ্রেষ্ঠ অভিনেত্রী, কিন্তু নতুন একটি পুরস্কারকে স্বীকৃতি দেওয়ার জন্য এটিকে আলাদা পুরস্কারে পরিণত করা হয়। আর সেই পুরস্কারটি হল সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী।
গোল্ডেন গ্লোব পুরস্কারের ইতিহাসে এই বিভাগে তিনজন ব্যক্তি যৌথভাবে পুরস্কার অর্জন করেন, ১৯৮৯ সালে ৪৬তম গোল্ডেন গ্লোব আয়োজনে জোডি ফস্টার, শার্লি ম্যাকলেইন ও সিগুর্নি উইভার এই বিভাগে পুরস্কার অর্জন করেন। ইংরিদ বারিমান, জেন ফন্ডা, মেরিল স্ট্রিপ ও কেট ব্লানচেট যৌথভাবে সর্বাধিক তিনবার এই পুরস্কার অর্জন করেন। সবচেয়ে সাম্প্রতিক পুরস্কার বিজয়ী লিলি গ্লাডস্টোন "কিলার্স অব দ্য ফ্লাওয়ার মুন" (২০২৩) অভিনয়ের জন্য এই পুরস্কার লাভ করেন।
নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী চিত্রনাট্যকারদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।
মনোপ্লেন

মনোপ্লেন হল এক জোড়া আড়ষ্ট ডানা (fixed wing) বিশিষ্ট আকাশ যান বা বিমান । মনোপ্লেনের সাথে তুলনীয় আকাশ যান বাইপ্লেন এবং ট্রাইপ্লেনের যথাক্রমে দুই জোড়া এবং তিন জোড়া আড়ষ্ট ডানা থাকে । বিংশ শতাব্দীর ত্রিশের দশকের শেষ দিকে মনোপ্লেনই ছিল সর্বাধিক প্রচলিত আড়ষ্ট ডানার আকাশ যান ।
বিমানের মূল দেহ কাঠামো বা fuselage এর সাথে ডানা জোড়া কীভাবে সংযুক্ত, তার উপর নির্ভর করে নিম্নরূপে মনোপ্লেনের শ্রেনীবিভাগ করা হয়:
বাইপ্লেন
ট্রাইপ্লেন
পিপল’স চয়েজ পুরস্কার

পিপল চয়েজ পুরস্কার হচ্ছে একটি পুরস্কার অনুষ্ঠান, যেখানে মানুষকে ও জনপ্রিয় সংস্কৃতিগুলোকে পরিচয় করিয়ে দেওয়া হয়। এটি একটি বার্ষিক অনুষ্ঠান ও ১৯৭৫ সাল থেকে এটি অনুষ্ঠিত হয়ে আসছে। এই অনুষ্ঠানে বিজয়ীরা সম্পূর্ণ সাধারণ মানুষের ভোটে নির্বাচিত হন। অনুষ্ঠানটি সিবিএস টেলিভিশন চ্যানেলে প্রচারিত হয়, এবং এটির প্রযোজক প্রক্টর এন্ড গ্যাম্বল।
পিপল'স চয়েজ পুরস্কারের প্রথম অনুষ্ঠাটি প্রযোজনা করেন বব স্টাইভারস, ১৯৭৫ সালে। আর প্রথম পুরস্কার প্রাপ্ত চলচ্চিত্রটি ছিলো "দ্য স্ট্রিং" (১৯৭৪-এর সেরা চলচ্চিত্র হিসেবে), প্রথম সেরা অভিনেত্রী নির্বাচিত হয়েছিলেন বারবারা স্ট্রেইস্যান্ড, এবং জন ওয়েইন ছিলেন প্রথম সেরা অভিনেতা। বার্ষিক একটি অনুষ্ঠান হিসেবে এটি মর্যাদা পাওয়া শুরু করে ১৯৭৭ সালে ৩য় পিপল'স চয়েজ পুরস্কার অনুষ্ঠান থেকে, যখন ৩৫.৩ মিলিয়ন দর্শক দেখতে পান যে অভিনেত্রী ফারাহ ফসেট সেরা টেলিভিশন তারকা হিসেবে এই পুরস্কারটি জেতেন, এবং সেরা চলচ্চিত্র নির্বাচিত হয় । সেই সাথে পুনরায় স্ট্রেইস্যান্ড এবং ওয়েইন যথাক্রমে সেরা চলচ্চিত্র অভিনেত্রী ও অভিনেতার পুরস্কারটি জিতে নেন।
প্রক্টর এন্ড গ্যাম্বল এই অনুষ্ঠানটির প্রথম ও একমাত্র অর্থদাতা (প্রযোজক)। প্রতিষ্ঠানটি ১৯৮২ সালে স্ট্রাইভারসের কাছ থেকে এর প্রযোজনা স্বত্ত্ব কিনে নেয়।
২০১২

২০১২ একটি অধিবর্ষ যার প্রথম দিনটি রবিবার দিয়ে হয়। গ্রেগরীয় পঞ্জিকা অনুযায়ী এটা ২০১২তম বছরের সাধারণ যুগ অথবা এনো ডোমিনি; ৩য় মিলিনিয়াম এবং ২১শ শতাব্দীর ১২শ বছর।
ঐ বছরটি এলান টুরিং বছর হিসেবে নামাঙ্কিত করা হয়। টুরিং ছিলেন ব্রিটিশ একজন গণিতজ্ঞ, কম্পিউটার পথিকৃৎ ও কোড ব্রেকার যার জন্ম ১৯১২ খ্রিষ্টাব্দে; তার জন্মশতবর্ষ স্মরণেই এই নামাঙ্কন। ২০১২ সালে সম্পর্কিত বিভিন্ন সভ্যতা (মায়া, ইনকা) এবং মানুষের (নসট্রাদামুস) ভবিষ্যদ্বাণী রয়েছে।
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)

স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক বা টেলিচলচ্চিত্র) হচ্ছে স্ক্রিন অ্যাক্টরস গিল্ড অ্যসোসিয়েশনের দেওয়া একটা পুরস্কার। কোনো অভিনেত্রীকে কোনো মিনি ধারাবাহিক বা টেলিচলচ্চিত্রে অভিনয়ে পারদর্শীতা প্রদর্শনের স্বীকৃতিস্বরূপ এই পুরস্কার দেওয়া হয়। সাম্প্রতিক বিজয়ী মিশেল উইলিয়ামস "ফস/ভেরডন" মিনি ধারাবাহিকে অভিনয়ের জন্য এই পুরস্কার লাভ করেন।
জিয়া (চলচ্চিত্র)

জিয়া হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।
জিয়া কারাঞ্জি ফিলাডেলফিয়ায় জন্ম নেওয়া একটি মেয়ে যে, ফ্যাশন মডেল হবার আকাঙ্ক্ষায় নিউ ইয়র্ক সিটিতে আসেন। শীঘ্রই তিনি প্রভাবশালী ফ্যাশন এজেন্ট ভিলহেলমিনা কুপারের নজরে পড়েন। জিয়ার চলনভঙ্গি এবং সৌন্দর্য খুব তাড়াতাড়িই মডেলিং শিল্পে তার একটি অবস্থান তৈরিতে ভূমিকা রাখে। কিন্তু তার ভেতরে জমাট বেধে থাকা একাকিত্ব তাকে মাদকের প্রতি আগ্রহী করে তোলে। জিয়া কোকেন-এ আসক্ত হন। জিয়া তার রূপসজ্জাকর লিন্ডার সাথে সমকামী প্রেমের সম্পর্কে জড়িয়ে পড়েন। লিন্ডার প্রতি জিয়ার বিশেষ উচ্ছ্বাস প্রকাশ পেতো। তাদের এই প্রেম প্রথম শুরু হয় যখন তারা দুজনে একটি নগ্ন চিত্রগ্রহণে অংশ নেন। এরপর একসময় লিন্ডা একসময় জিয়ার মাদকাসক্তির কথা জানতে পারে, এবং জিয়াকে এটা ছাড়ার সময় বেঁধে দেয়। জিয়া মাদককেই গ্রহণ করে। ফলশ্রুতিতে লিন্ডার সাথে তার সম্পর্কে ছেদ পড়ে, এবং জিয়ার মা তাকে হিরোইন থেকে মুক্ত করতে একটি মাদকাসক্তি নিরাময় ও পুর্নবাসন কেন্দ্রে ভর্তি করে দেন। কঠোর চেষ্টার ফলে অবশেষে সে মাদকাসক্তি থেকে মুক্ত পায়, কিন্তু ততোদিনে এইচআইভি'র জীবাণু তার শরীরে বাসা বেঁধেছে। এইচআইভি জীবাণুযুক্ত সূচ-সিরিঞ্জ ব্যবহারের ফলে তার দেহে এ জীবাণুর সংক্রমণ ঘটে। অবশেষে এইডস-এ আক্রান্ত হয়ে ১৯৮৬ সালে, মাত্র ২৬ বছর বয়সে জিয়ার মৃত্যু ঘটে।
হাপর

হাপর হচ্ছে কামারদের ব্যবহৃত এক ধরনের বাতাস প্রবাহিত করার ব্যবস্থা যার দ্বারা কয়লার আগুন-কে উস্কে রাখা হয়। এই আগুনে ধাতব, প্রধানত লোহা, গরম করে তাকে পিটিয়ে বিভিন্ন আকারের জিনিস তৈরি হয়।
"হাপর" শব্দটি একটি দেশি শব্দ।
ভারতের সীমানা পুনর্নির্ধারণ কমিশন

ভারতের সীমানা পুনর্নির্ধারণ কমিশন (ইংরেজি: Delimitation commission বা Boundary commission) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে।
সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই।
অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল:
১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম।
২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়। ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়।
আসাম, মণিপুর, অরুণাচল প্রদেশ, নাগাল্যান্ড এবং ঝাড়খণ্ড এমন কতগুলি রাজ্য যেগুলি সীমানা পুনর্নির্ধারণ কমিশন 2002 দ্বারা কভার করা যায়নি৷
২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন।
শামসুল ইসলাম আলমাজী

শামসুল ইসলাম আলমাজী (মৃত্যু ২২শে অক্টোবর ২০০৯) ছিলেন একজন বাংলাদেশী চিত্রসাংবাদিক। তিনি আর্ন্তজাতকি খ্যাতিম্পন্ন আলোকচিত্রশিল্পী। তিনি বিচিত্রার সাংবাদিক ও সম্পাদক ছিলেন।
তিনি পারকিনসন্স রোগে ভুগে ২০০৯ সালের ২২শে অক্টোবর ঢাকায় মৃত্যুবরণ করেন।
খন্দকার আবদুল হামিদ

খন্দকার আবদুল হামিদ (জন্মঃ ১ মার্চ ১৯১৮ ; মৃত্যু ২৩ অক্টোবর ১৯৮৩) বাংলাদেশের প্রখ্যাত সাংবাদিক ও রাজনীতিবিদ। তিনি একসময় দেশের মন্ত্রী হিসাবেও কিছু কাল দায়িত্ব পালন করেছেন। বলা হয়ে থাকে বাংলাদেশী জাতীয়তাবাদ ধারণাটি তারই চিন্তাপ্রসূত যা রাষ্ট্রপতি জিয়াউর রহমান পরবর্তীতে বাংলাদেশের সংবিধানে প্রবিষ্ট করেন। সাংবাদিকতায় অবদানের স্বীকৃতি স্বরূপ ১৯৭৭ সালে সরকার তাকে একুশে পদক প্রদান করে।
তার জন্ম ১ মার্চ, ১৯১৮ খ্রীস্টাব্দে বর্তমান শেরপুর জেলা শহরে। ১৯৪০ খ্রীস্টাব্দে তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেন। এরপর কলকাতার পত্রিকায় সাংবাদিক হিসাবে যোগদানের মাধ্যমে তার কর্মজীবনের শুরু। তিনি ১৯৪৬ থেকে ১৯৪৮ খ্রীস্টাব্দ পর্যন্ত আবুল মনসুর আহমদ সম্পাদিত)কলকাতা থেকে প্রকাশিত দৈনিক ইত্তেহাদ পত্রিকার সহকারী সম্পাদক এবং ১৯৫৩ থেকে ১৯৫৬ খ্রীস্টাব্দ পর্যন্ত অধুনালুপ্ত দৈনিক মিল্লাত পত্রিকার সম্পাদকমণ্ডলীর চেয়ারম্যান হিসেবে দায়িত্ব পালন করেন। ১৯৬৯ খ্রীস্টাব্দে তিনি মাওলানা মোহাম্মদ আকরম খাঁর প্রতিষ্ঠিত দৈনিক আজাদ পত্রিকার সম্পাদক নিয্ক্তু হন। এ ছাড়া তিনি ময়মনসিংহের চাষী পত্রিকার সাথেও জড়িত ছিলেন। ১৯৭৬ খ্রীস্টাব্দে লন্ডন থেকে বাংলা সাপ্তাহিক বাংলাদেশ প্রকাশ করেন। আশরি দশকের শেষভাগে প্রকাশিতদৈনিক দেশ পত্রিকার সম্পাদকমণ্ডলীর চেয়ারম্যান ছিলেন। এতে "স্পষ্টভাষীর কলাম" শিরোনামে উপসম্পাদকীয় লিখতেন। "স্পষ্টভাষ"’ ছদ্মনামে দৈনিক ইত্তেফাক পত্রিকায় সাপ্তাহিক উপসম্পাদকীয় "মঞ্চে-নেপথ্যে" ীরখ তিনি জনপ্রিয়তা অর্জ্জন করেছিলেন। এছাড়াও তিনি "মর্দেমুমীন" নামে দৈনিক আজাদ পত্রিকায় উপসম্পাদকীয় লিখতেন। প্রায় চল্লিশ বৎসর তিনি বিভিন্ন দৈনিক পত্রিকার সিনিয়র সাংবাদিক ও "লিডার রাইটার" ছিলেন।
ভারত বিভাগের পর প্রথমে পূর্ব পাকিস্তান ও পরে বাংলাদেশের রাজনীতিতে তিনি সম্পৃক্ত ছিলেন। তিনি পঞ্চাশের দশকে আওয়ামী লীগ; ষাটের দশকে মুসলিম লীগ (কাউন্সিল); সত্তর ও আশির দশকে যথাক্রমে ডেমোক্র্যাটিক লীগ এবং বাংলাদেশ জাতীয়তাবাদী দলের (বিএনপি) রাজনীতির সাথে তিনি সংশ্লিষ্ট ছিলেন। ১৯৫৩ খ্রীস্টাব্দে রাজনীতিতে যোগ দেন। ১৯৫৪ সালে যুক্তফন্সন্টের মনোনয়নে এবং ১৯৬৫ সালে বিরোধী দলভুক্ত মুসলিম লীগের (কাউন্সিল) মনোনয়নে তদানীন্তন প্রাদেশিক পরিষদের সদস্য নির্বাচিত হন। ১৯৫৫ সালে তিনি তৎকালীন মুখ্যমন্ত্রীর রাজনৈতিক সচিব নিযুক্ত হলেও সেই পদে যোগ দেননি। ১৯৫৬ থেকে ১৯৫৮ সাল পর্যন্ত সাবেক পূর্ব পাকিস্তান প্রাদেশিক পরিষদে কোয়ালিশন পার্লামেন্টারি পার্টির সেক্রেটারি ছিলেন। ১৯৫৪ সালে জেনারেল ইস্কান্দার মীর্জা সরকার ৯২-ক ধারার আওতায় জরুরি শাসন জারি করলে তিনি কারারুদ্ধ হন। ১৯৭৬ সালে ব্রিটিশ সরকারের আমন্ত্রণে ব্রিটেন সফর করেন। ১৯৭৯ সালের ১৮ ফেব্রুয়ারি বিএনপি’র প্রার্থী হিসেবে তৎকালীন জামালপুর-৬ আসন থেকে জাতীয় সংসদের সদস্য নির্বাচিত হন এবং রাষ্ট্রপতি জিয়াউর রহমানের মন্ত্রিসভায় যোগ দেন। তিনি প্রথমে যুব উন্নয়ন মন্ত্রী, পরে বিচারপতি আবদুস সাত্তারের নেতৃত্বাধীন সরকারের স্বাস্খ্য ও জনসংখ্যা নিয়ন্ত্রণ এবং শ্রম, জনশক্তি ও সমাজকল্যাণ মন্ত্রী হিসেবে দায়িত্ব পালন করেন।
মসজিদে নববি

মসজিদে নববী () হযরত মুহাম্মাদ (সঃ আঃ) কর্তৃক প্রতিষ্ঠিত মসজিদ যা বর্তমানে সৌদি আরবের মদিনায় অবস্থিত। গুরুত্বের দিক থেকে মসজিদুল হারামের পর মসজিদে নববীর স্থান। হযরত মুহাম্মাদ (সঃ আঃ) হিজরত করে মদিনায় আসার পর এই মসজিদ নির্মিত হয়।
হযরত মুহাম্মাদ (সঃ আঃ) এর বাসগৃহের পাশে এই মসজিদ নির্মিত হয়েছিল। তিনি নিজে ব্যক্তিগতভাবে মসজিদের নির্মাণকাজে অংশ নিয়েছিলেন। সে সময় মসজিদ সম্মিলনস্থল, আদালত ও মাদ্রাসা হিসেবে ভূমিকা পালন করেছে। পরবর্তীকালের মুসলিম শাসকরা মসজিদ সম্প্রসারণ ও সৌন্দর্যবর্ধন করেছেন। ১৯০৯ খ্রিষ্টাব্দে আরব উপদ্বীপের মধ্যে এখানেই সর্বপ্রথম বৈদ্যুতিক বাতি জ্বালানো হয়। মসজিদ খাদেমুল হারামাইন শরিফাইনের নিয়ন্ত্রণে থাকে। মসজিদ ঐতিহ্যগতভাবে মদিনার কেন্দ্রস্থলে অবস্থিত। মসজিদে নববী অন্যতম গুরুত্বপূর্ণ ধর্মীয় স্থান বিধায় হজ্জের সময়ে আগত হাজিরা হজ্জের আগে বা পরে মদিনায় অবস্থান করেন।
উমাইয়া খলিফা প্রথম আল ওয়ালিদের শাসনামলে সম্প্রসারণের সময় হযরত মুহাম্মদ (সঃ আঃ)এবং প্রথম দুই খুলাফায়ে রাশেদিন হযরত আবু বকর (রাঃ) ও হযরত উমর (রাঃ) এর সমাধি মসজিদের অংশ হয়। মসজিদের দক্ষিণপূর্বে অবস্থিত সবুজ গম্বুজ একটি স্থাপনা। এটি হযরত আয়িশা (রাঃ) এর বাড়ি ছিল। এখানে হযরত মুহাম্মদ (সঃ আঃ) এবং তার পরবর্তী শাসক দুইজনের সমাধি রয়েছে। ১২৭৯ খ্রিষ্টাব্দে কবরের উপর একটি কাঠের গম্বুজ নির্মিত হয়। এটি পরবর্তীতে ১৫শ শতাব্দীতে কয়েকবার এবং ১৮১৭ খ্রিষ্টাব্দে একবার পুনর্নির্মিত ও সৌন্দর্য‌বর্ধি‌ত করা হয়। বর্তমান গম্বুজটি ১৮১৭ খ্রিষ্টাব্দে উসমানীয় সুলতান দ্বিতীয় মাহমুদ কর্তৃক নির্মিত হয়। এবং ১৮৩৭ খ্রিষ্টাব্দে প্রথম সবুজ রং করা হয় ফলে এর নাম সবুজ গম্বুজ হয়েছে।
হিজরতের পর হযরত মুহাম্মদ (সঃ আঃ) এই মসজিদ নির্মাণ করেন। তিনি একটি উটে চড়ে মসজিদের স্থানে আসেন। এই স্থানটি দুইজন বালকের মালিকানায় ছিল। তারা মসজিদের জন্য জায়গাটি বিনামূল্যে উপহার হিসেবে দিতে চাইলেও হযরত মুহাম্মদ (সঃ আঃ)স্থানটি কিনে নেন। এরপর এখানে মসজিদ নির্মিত হয়। এর আকার ছিল × . খেজুর গাছের খুটি দিয়ে ছাদের কাঠামো ধরে রাখা হয়। ছাদে খেজুর পাতা ও কাদার আস্তরণ দেয়া হয়। এর উচ্চতা ছিল . এর তিনটি দরজা ছিল দক্ষিণে বাব-আল-রহমত, পশ্চিমদিকে বাব-আল-জিবরিল (আঃ) এবং পূর্বদিকে বাব-আল-নিসা।
খায়বারের যুদ্ধের পর মসজিদ সম্প্রসারণ করা হয়। এটি প্রত্যেক দিকে বৃদ্ধি পায় এবং পশ্চিম দেয়ালের পাশে তিন সারি খুটি নির্মিত হয়। প্রথম রাশিদুন খলিফা হযরত আবু বকর (রাঃ) এর শাসনামলে মসজিদের আকার অপরিবর্তিত ছিল। দ্বিতীয় খলিফা হযরত উমর (রাঃ) মসজিদের আশেপাশে হযরত মুহাম্মদ (সঃ আঃ) এর স্ত্রীদের বাড়িগুলো ছাড়া বাকিগুলো ভেঙে সম্প্রসারণের ব্যবস্থা করেন। নতুন অবস্থায় মসজিদের আকার দাঁড়ায় × । দেয়াল নির্মাণে মাটির ইট ব্যবহার করা হয়। মেঝেতে পাথর বিছানোর পাশাপাশি ছাদের উচ্চতা বৃদ্ধি করে করা হয়। এছাড়াও হযরত উমর (রাঃ) আরো তিনটি দরজা সংযুক্ত করেন।
তৃতীয় খলিফা হযরত উসমান (রাঃ) নতুন করে মসজিদ নির্মাণ করেন। এই কাজে দশ মাস সময় লাগে। নতুন মসজিদের আকার দাঁড়ায় × । দরজার সংখ্যা ও নাম অপরিবর্তিত রাখা হয়। পাথরের দেয়াল নির্মিত হয় এবং খেজুর গাছের খুটির বদলে লোহা দ্বারা সংযুক্ত পাথরের খুটি যুক্ত করা হয়। ছাদ নির্মাণের জন্য সেগুন কাঠ ব্যবহার করা হয়।
পটকা মাছ

পটকা মাছ বাংলাদেশের নদীতে সচরাচর পাওয়া যায়। এর সামুদ্রিক জ্ঞাতির নাম বেলুন মাছ। পটকা মাছের ৪টি বৈজ্ঞানিক নাম আছে যথা "টেট্রোডন প্যাটোকা", "শেলোনোডন প্যাটোকা" , "টেট্রোডন ডিসুটিডেনস্‌", এবং "টেট্রোডন কাপ্পা"। স্বগোত্রীয় টেপা মাছের বৈজ্ঞানিক নাম "টেট্রাডন কুটকুটিয়া"। এতিহাসিকভাবে এটাকে গাঙ্গেয় জলজ প্রাণী হিসাবেই বর্ণনা করা হয়। পটকা মাছ জাপানে অত্যন্ত জনপ্রিয়। সেদেশে দামি, সুস্বাদু ও অভিজাত শ্রেণির মাছ হিসাবে এর আলাদা কদর রয়েছে। পটকা মাছ তাদের ঐতিহ্যের অংশ।
এর দেহ প্রায় গোলাকার, মাথা চওড়া, দেহখণ্ডও চওড়া তবে লেজের ঠিক পূর্বে হঠাৎ সরু হয়ে গেছে। উপরিতল থেকে সামান্য নিচে মুখ, উভয় মাড়ীতে দুটি ছেদন দন্ত রয়েছে। এই ৪টি দাঁতের কারণেই এর বৈজ্ঞানিক নামে "টেট্রাডন" শব্দটি জুড়ে দেয়া হয়েছে। এ মাছ খেলে মানুষের মৃত্যুর সম্ভাবনা থাকে।
বঙ্গোপসাগরের কাছে বিভিন্ন নদী মোহনায় পটকা মাছ খুব বেশি পাওয়া যায়। তবে বাংলাদেশের নদীতে কম হলেও এ মাছটি সচরাচর লভ্য। 
তবে চীন, জাপান, ফিলিপিন্স, মেক্সিকোর আশেপাশের সমুদ্রেও দেখা মেলে এই অদ্ভুত মাছটির।
এরা ঝাঁক বেঁধে চলতে পছন্দ করে। এই মাছ পানির ভেতর থেকে ডাঙায় অর্থাৎ মাটিতে তুলে আনা হলে, পেটের ভেতর বাতাস ঢুকিয়ে ফুটবল বানিয়ে ফেলে।
নিজের আকৃতি পরিবর্তনে সক্ষম এই মাছটির বিশেষ বৈশিষ্ট্য। মাছটি দেখতে খুবই সুন্দর। তবে বিষাক্ত এই মাছ খেয়ে মারা গেছেন এমন লোকের সংখ্যাও কম নয়।
বাংলাদেশে এ মাছ ধরাও হয়, বিক্রিও হয়, খাওয়াও হয়। কিন্তু কীভাবে খেলে প্রাণ যাবে না, তা প্রায় কেউ জানেই না। এ মাছে রয়েছে ক্ষতিকারক টিটিএক্স (TTX) বা টেট্রোডোটোক্সিন (Tetrodotoxin) বিষ। বিষাক্ত পটকার চামড়া, যকৃত এবং ডিম্বাশয়ে সবচেয়ে বেশি বিষ থাকে। পটকার বিষ পটাশিয়াম সায়ানাইডের চেয়েও বেশি বিষাক্ত। প্রায় ১ হাজার ২০০ গুণ বেশি বিষাক্ত। একটি পটকা মাছের বিষে ৩০ জনের মৃত্যুও হতে পারে। 
পটকা মাছের বিষক্রিয়া সবার ক্ষেত্রে সমানভাবে হয় না। কারও প্রতিরোধ ক্ষমতা বেশি থাকতে পারে আবার কারও কম থাকতে পারে। সে হিসেবে পটকা মাছ খাওয়ার ২০ মিনিট থেকে ৩ ঘণ্টার মধ্যে বিষক্রিয়া শুরু হতে পারে। পটকা মাছ খাওয়ার পর পর নিচের উপসর্গগুলো দেখে বোঝা যাবে যে, তিনি বিষক্রিয়ায় আক্রান্ত হয়েছেন কিনা- 
সাধারণত এ মাছ খাওয়া বর্জন করাই সবার জন্য মঙ্গলজনক। তবে যদি কোনো কারণে কেউ মাছটি খেয়ে ফেলে এবং তার বিষক্রিয়া শুরু হয়, তাহলে কী করবেন? নিম্নোক্ত উপায়ে প্রাথমিক চিকিৎসা দিতে পারেন-
টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার

ধারাবাহিক, মিনি ধারাবাহিক, বা টেলিচলচ্চিত্রে সেরা পার্শ্ব অভিনেত্রী বিভাগে গোল্ডেন গ্লোব পুরস্কার হচ্ছে একটি বার্ষিক টেলিভিশন পুরস্কার। হলিউড ফরেন প্রেস অ্যাসোসিয়েশন প্রতি বছর এই পুরস্কার প্রদান করে আসছে। এই পুরস্কারটি টেলিভিশন ধারাবাহিক, মিনি ধারাবাহিক, বা টেলিচলচ্চিত্রে কোন বছরে পার্শ্ব চরিত্রে সেরা অভিনয়ের স্বীকৃতি হিসেবে প্রদান করা হয়। ২৮তম গোল্ডেন গ্লোব পুরস্কার আয়োজনে প্রথমবার এই পুরস্কার প্রদান করা হয় এবং ১৯৭১ সালের ৫ই ফেব্রুয়ারি প্রদত্ত এই পুরস্কারে "ম্যানিক্স"-এ অভিনয়ের জন্য গেইল ফিশার সর্বপ্রথম এই পুরস্কার লাভ করেন। ১৯৮০ সালের পূর্বে এটি সেরা পার্শ্ব অভিনেত্রী - টেলিভিশন ধারাবাহিক নামে প্রদান করা হত।
সেরা পার্শ্ব অভিনেত্রী - টেলিভিশন ধারাবাহিক
সেরা পার্শ্ব অভিনেত্রী - ধারবাহিক, মিনি ধারাবাহিক বা টেলিচলচ্চিত্র
জনি লি মিলার

জোনাথন "জনি" লি মিলার (), যিনি জনি লি মিলার (জন্ম: ১৫ নভেম্বর, ১৯৭২) নামে সমধিক পরিচিত, একজন ইংরেজ অভিনেতা।
দক্ষিণপশ্চিম লন্ডনের কিংসটন আপন এভন-এ জনি লি মিলারের জন্ম। তার মায়ের নাম অ্যান লি ও বাবা অ্যালান মিলার। মিলারের মা একটি নাটক প্রযোজনা প্রতিষ্ঠানে কাজ করতেন এবং "লস্ট এন্ড ফাউন্ড"-এর মতো বহু চলচ্চিত্রে তাকে অভিনয় করতে দেখা গেছে। এছাড়া বাবা অ্যালান মিলার প্রথমে একজন মঞ্চ অভিনেতা হিসেবে তার পেশাজীবন শুরু করলেও পরবর্তীকালে তিনি বিবিসি'র মঞ্চ ব্যবস্থাপকরূপে কাজ করেন। প্রথম দিকের জেমস বন্ডের ছবিগুলোতে "এম" চরিত্রে অভিনয় করে মিলারের দাদা বার্নাড লি বেশ জনপ্রিয় হয়েছিলেন। মিলার একবার বলেছিলেন, ছোটবেলায় তার বোনের সাথে টেলিভিশন কেন্দ্রে "টপ অফ দ্য পপ্‌স" ও "ব্লু পিটার" নামে দুটো অনুষ্ঠানের নির্মাণ দেখাটা এখন পর্যন্ত তার অন্যতম একটি পছন্দের স্মৃতি। তিনি পড়াশোনা করেছেন কিংসটন আপন এভনের টিফিন স্কুলে, এবং সেখানেই তার প্রথম অভিনয়ের অভিজ্ঞতা হয়। তিনি বিদ্যালয়ের টিফিন সুইং ব্যান্ড-এ কাজ করতেন। ১৭ বছর বয়সে অভিনয়ের টানে মিলার স্কুল ছাড়েন।
২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তারা মালিবুতে বিয়ে করেন, কারণ তারা তাদের প্রথম সন্তানটি আশা করছিলেন। তাদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তার ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন।
মিলার চেলসি ফুটবল ক্লাবের একজন সমর্থক। তিনি একজন ম্যারাথন দৌড়বিদ, এবং প্রায় সময়ই তিনি দাতব্য প্রতিষ্ঠান ম্যানকাপ-কে আর্থিক সহায়তা দেন। ২০০৮ সালের লন্ডন ম্যারাথনে তিনি ৩ ঘণ্টা ১ মিনিট ৪০ সেকেন্ড দৌড়েছিলেন। ২০০৬ সালে তিনি ম্যারাথন ডেস স্যাবেল্‌স-এ দৌড়ানোর জন্য চুক্তিপত্রে স্বাক্ষর করেছিলেন, কিন্তু টেলিভিশন ধারাবাহিক "স্মিথ"-এর সাথে এক চুক্তিপত্রের বাধার দরূণ তিনি দৌড়ানো বাদ দিতে হয়। অবশেষে তিন পর্ব চলার পর টিভি ধারাবাহিকটির সাথে মিলারের চুক্তিটি বাতিল হয়ে যায়।
দেশ অনুযায়ী ইসলাম

মুসলিম জনসংখ্যা বলতে বিশ্বে ইসলামের অনুসারী লোকেদের সংখ্যা বোঝায়। ২০০৯-এ পরিচালিত এক গবেষণায় দেখা গিয়েছে, বিশ্বে মোট জনসংখ্যার প্রায় চার ভাগের এক ভাগ মুসলমান। এ গবেষণা অনুযায়ী বর্তমান বিশ্বের জনসংখ্যা প্রায় ৭৫৫ কোটি, যার মধ্যে মুসলমানদের সংখ্যা প্রায় ১৯০ কোটি। বিশ্বে মোট ৫৬ টি মুসলিমপ্রধান দেশ আছে এবং বর্তমানে বিশ্বে মোট জনসংখ্যার প্রায় ২৩% মুসলিম। মুসলিমদের মধ্যে প্রায় ২০% এশিয়ায় বসবাস করে। ইন্দোনেশিয়ায় প্রায় ২০ কোটি ৩০ লাখ মুসলিম বাস করে, যা বিশ্বের মোট মুসলিম জনসংখ্যার প্রায় ১৩%। পাকিস্তানে ১৭ কোটি ৪০ লাখ, ভারতে ১৭ কোটি ৭২ লাখ, বাংলাদেশে ১৬ কোটি ৯৮ লাখ ২৮ হাজার ৯১১। এবং ইরান ও তুরস্কে ৭ কোটি ৪০ লাখ মুসলিম বসবাস করে। এই ছয় দেশে বিশ্বের মুসলমান জনসংখ্যার প্রায় ৫৩% বাস করে।
বিশ্বের মধ্যে এশিয়ায় প্রায় ৮৫% মুসিলম বসবাস করে এবং এশিয়ার মুসলমানদের মধ্যে আবার প্রায় অর্ধেক বাস করে দক্ষিণ এশিয়ায়। মধ্যপ্রাচ্য, উত্তর আফ্রিকায় ৩১ কোটি ৫০ লাখ মুসলিম বসবাস করে। নিম্ন-সাহারা এলাকায় প্রায় ২৪ কোটি মুসলিমের বসবাস, যা মোট মুসলমান জনসংখ্যার প্রায় ১৫%। তাছাড়া প্রায় ৩০ কোটি মুসলমান বাস করে পৃথিবীর অন্যান্য দেশে। ভারতে মুসলিমদের সংখ্যা বিশ্বে তৃতীয়, যা ইন্দোনেশিয়া ও পাকিস্তানের পরে। চীনে জনসংখ্যার প্রায় ২ কোটি ২০ লাখ মুসলমান যা সিরিয়ার থেকে বেশি অন্যদিকে রাশিয়ার মুসলমান জনসংখ্যা ১ কোটি ৬০ লাখ যা জর্ডান ও লিবিয়া দুই দেশের মুসলমান জনগোষ্ঠীর চেয়েও বেশি। ইউরোপে প্রায় ৩ কোটি ৮০ লাখ মুসলমান বসবাস করে।
নিচের তালিকাটি পিউ রিসার্স সেন্টারের জনসংখ্যা-বিষয়ক প্রতিবেদন থেকে নেওয়া হয়েছে (যেগুলিতে আছে) যা ২৭শে জানুয়ারি ২০১১ সালে প্রকাশিত হয়।
রোদ

রোদ বা সূর্যের আলো বা সূর্যরশ্মি বা সূর্যালোক অথবা রোদের আলো হলো সূর্য হতে যে তড়িৎচৌম্বকীয় তরঙ্গ বা আলোকরশ্মি পৃথিবীতে এসে পড়ে। পৃথিবীর বায়ুমণ্ডল সূর্যরশ্মির অনেক অংশ শোষণ করে নেয়। বায়ুমণ্ডল ভেদ করে রোদের আলোকরশ্মি ও তাপ পৃথিবীর পৃষ্ঠে এসে পৌছায়। সূর্য হতে পৃথিবীতে আলোকরশ্মি এসে পৌঁছাতে প্রায় ৮.৩ মিনিট সময় লাগে। বিশ্ব আবহাওয়া সংস্থার সংজ্ঞানুসারে পৃথিবীর পৃষ্ঠে সূর্যালোকের তীব্রতা প্রতি বর্গমিটারে অন্তত ১২০ ওয়াট হলে তাকে রোদ বলা যায়।
সরাসরি সূর্যালোকের উজ্জ্বলতার পরিমাণ হলো প্রায় ৯৩ লুমেন। এর মধ্যে অবলোহিত, দৃশ্যমান, এবং অতিবেগুনী আলোক রশ্মি রয়েছে। উজ্জ্বল সূর্যালোক পৃথিবীপৃষ্ঠে প্রতি বর্গমিটার এলাকায় প্রায় ১০০,০০০ ক্যান্ডেলা পরিমাণ আলোকরশ্মি দিয়ে থাকে।
রোদের আলোয় উদ্ভিদের সালোকসংশ্লেষণ প্রক্রিয়া সম্পন্ন হয়ে থাকে।
পৃথিবীপৃষ্ঠে পৌঁছানো আলোর পরিমাপ করার জন্য পৃথিবীর কক্ষপথ এবং বায়ুমণ্ডলের বিচ্যুতি হিসেবে আনতে হয়। রোদের তীব্রতা ("E"), বছরের (dn) তম দিনে নিচের সূত্রানুসারে পরিমাপ করা যায়।